
Број: 05-96-8/2026
Датум: 24.03.2026.год.

Одјељење за стамбено комуналне послове и послове саобраћаја Градске управе Града Зворник, по захтјеву инвеститора „Студен-пром” д.о.о. Зворник, од 13.02.2026.год., у поступку обнављања еколошке дозволе за погон за примарну прераду меса пужева, воћа и поврћа, који се налази у насељу Каракај број 102 А, град Зворник, на основу члана 94. Закона о заштити животне средине („Службени гласник РС“, број: 71/12, 79/15 и 70/20), као и члана 3. Правилника о постројењима која могу бити изграђена и пуштена у рад само ако имају еколошку дозволу („Службени гласник РС“, број 124/12), члана 5. Правилника о поступку ревизије и обнављања еколошких дозвола („Службени гласник РС“, број 28/13 и 104/17) и члана 190. Закона о општем управном поступку („Службени гласник РС“, број: 13/02, 87/07, 50/10 и 66/18), доноси:
Р Ј Е Ш Е Њ Е
1.  Обнавља се РЈЕШЕЊЕ - ЕКОЛОШКА ДОЗВОЛА, број: 05-511-24/2021 од 26.05.2021.год. која је издата инвеститору „Студен-пром” д.о.о. Зворник, за погон за примарну прераду меса пужева, воћа и поврћа, који се налази у насељу Каракај број 102 А, град Зворник, на грађевинским парцелама означеним као к.п. број: 7319/1, 7320/1, 7320/2, 7320/4, 7323/1, 7323/4, 7324, 7325/1, 7325/3 и 7325/4 К.О. Зворник, план број 15 и 16, са роком важења до 26.05.2031.год., под сљедећим условима:
2. Погони и постројења за које се обнавља еколошка дозвола су:
Предметни погон је лоциран са десне стране пута Зворник – Бијељина у индустријској зони. Дневни капацитет је 20 t пужева односно 4 t меса, тј. око 6000 t/год пужева. Прерада меса пужева као и воћа и поврћа је сезонски посао и одвија се 8 мјесеци у години. Основни дјелови комплекса за прераду меса пужева, воћа и поврћа „Студен-пром” д.о.о. Зворник у насељу Каракају су: 
· Главна производна хала са хладњачама и пратећим садржајем: тоалет, трпезарија, гардероба, канцеларије управе, котловница, машинска радионица.

· Помоћни објекат – стара управна зграда у којој се налазе просторије за ветеринарску инспекцију, кухиња, трпезарија, канцеларија технолога и два санитарна чвора.

Објекти су сљедећих димензија: 

· Погон за примарну обраду (40,12 m х 15,40 m) + пакерај (11,50 m х 6,00 m) спратности Пр=0

· Управна зграда ( 20,00 m х 10,00 m) спратности Пр+1

· Магацин са надстрешницом, неправилног облика, површине 627 m2
· Хладњача неправилног облика, површине 4665 m2
· Котловница (8,40 m х 14, 24 m) са мјерно регулационом станицом (1,2 m х 4,0 m). 

У хали се налазе три расхладне коморе капацитета 500 t, на температури од -18 ºС, фриго сканди тунел за дубоко замрзавање, капацитета 3 t/h  и температуре до  -35 ºС.

У комплексу се налазе још три расхладне коморе (просторије) за складиштење сировина и производа: 

· Комора за хлађење, димензија 18 m х 22 m х 7 m, капацитета 1000 t живих пужева, температура у комори је + 2 ºС.
· Двије коморе за складиштење замрзнутог меса, воћа и поврћа, укупне површине 18 m х 22 m х 4 m, капацитета 1000 t, температура складиштења је од -18 ºС до - 20 ºС
· Тунел за дубоко замрзавање (у склопу хале за прераду живог пужа) димензија 6 m х 5 m х 3 m, капацитета 15 t,  температура замрзавања -30 ºС .
Расхладни медиј који се користи у свим хладњачама је фреон 404, а у води је и NH3 као расхладни медиј.

       3. Инвеститор, “Студен-пром” д.о.о. Зворник, дужан је да током рада и престанка рада предметног објеката, испуни обавезе заштите животне средине у складу са чланом 83. Закона о заштити животне средине („Службени гласник Републике Српске“, број: 71/12, 79/15 и 70/20), примјени мјере ублажавања негативних утицаја на животну средину, а посебно:
3.1.   Мјере спречавања емисија у ваздух и заштита од буке

· Потребно је асфалтирати манипулативне, радне површине и интерне саобраћајнице ради лакшег чишћења и одржавања.
· Све манипулативне површине је потребно редовно чистити, прикупљати отпадни материјал, прати и одржавати да би се спријечиле прекомјерне концентрације прашине око предметног објекта.
· За спречавање евентуалног настајања прашине, нарочито у сушном периоду, примјенити „прскање“ интерних саобраћајница и површина у кругу предметног објекта.
· Смањити на најмању могућу мјеру емисије загађујућих материја у ваздух уз примјену најбоље расположивих технологија.
· Адекватном организацијом рада спречити стварање гужве и застоја.
· У случају да се у току рада предметног објекта, контролом нивоа буке установи да иста прелази законом прописане вриједности, извршити додатну изолацију објекта, као и предузети низ других мјера (замјена дијела машина који изазивају буку, ремонт постројења итд.).
· Пратити и мјерити емисију загађујућих материја у ваздух како би се испунили услови дефинисани Уредбом о вриједностима квалитета ваздуха („Службени гласник РС“, број: 124/12).
· Испуњавати услове предвиђених Правилником о граничним вриједностима интензитета звука („Службени гласник Републике Српске“, број 02/23).

· Да би се смањило присуство прашине извршити озелењавање свих слободних површина брзо растућим зеленилом, високим и ниским растињем, украсним биљкама а посебно уз границу са сусједним парцелама.

· Према Правилнику о постепеном искључивању супстанци које оштећују озонски омотач („Службене новине Федерације БиХ“ број: 33/03), фреон 404 се не налази на листи супстанци које оштећују озонски омотач, али према члану 5. правна и фичка особа власник фиксне опреме с расхладним средством у количини већој од 3 кг. мора осигурати годишње контроле (прегледе) с циљем превенције неконтролисаног испуштања (бјежања) расхладне супстанце.
· Да би се смањило присуство прашине извршити озелењавање свих слободних површина брзо растућим зеленилом и украсним биљкама.
3.2.   Мјере спречавања емисија у воду и земљиште  
· Само пречишћене воде испуштати у крајњи реципијент у складу са Правилником о условима испуштања отпадних вода у површинске воде („Службени гласник РС“, број 44/01) и Правилником о третману и одводњи отпадних вода за подручја градова и насеља гдје нема јавне канализације („Службени гласник Републике Српске“, број 68/01).
· Све отпадне воде требају се третирати на начин да се не угрози квалитет подземних и површинских вода.

· Атмосферске незагађене воде са кровних површина дренажним системом одводити  до крајњег реципијента.
· Канале за прикупљање површинских (атмосферских) вода одржавати, чистити, као и систем за прикупљање вода са кровова. 

· Санитарно-фекалне воде канализационим системом одводити у водонепропусну трокоморну септичку јаму. Исту одржавати у складу са Правилником о третману и одводњи отпадних вода за подручја градова и насеља где нема јавне канализације („Службени гласник РС“, брoj 68/01).
· Чишћење септичке јаме вршити најмање два пута годишње од стране овлаштене организације а по потреби и чешће и о томе водити уредну евиденцију.

· Талог из септичког уређаја треба да збрињава комунална служба. Инвеститор треба да води евиденцију о чишћењу истог.

· Санитарне отпадне воде подвргавати третману на септичком уређају а затим придружити технолошкој отпадној води.
· Сепаратор уља и масти прописно и редовно чистити и одржавати у функционалном стању како би се успјешно одвајале зауљене фазе приспјелог ефлуента прије пуштања у крајњи реципијент и о томе водити уредну евиденцију, а отпадне материје из сепаратора збрињавати на основу Уговора са овлашћеним оператером.

· Склопити уговор са установом која има овлаштење за одржавање и чишћење  сепаратора уља и масти.
· Отпадне воде након третирања на сепаратору масти и уља, потребно је периодично контролисати.
· Не смије се вршити неправилно одлагање било какве врсте отпадних материја на локацији предметног погона.
· Манипулативни плато редовно одржавати, тј. свакодневно како неби дошло до непотребних загађења вода.

· У случају акцидентног излијевања нафте и нафтних деривата на локацији одмах извршити њихово прикупљање коришћењем комерцијалних патентираних средстава-апсорбенс (пијесак, пиљевина, екопор и др.) и настали отпад одложити као опасан отпад  у посуду намјењену за ту врсту отпада.
· Обезбједити довољне количине апсорбенса на локацији.
· Прописно чистити и одржавати круг објекта и уклонити све сувишне предмете. 
· Заштита подземних вода и земљишта од другог комуналног отпада насталог у процесу рада, врши се сакупљањем истог у одговарајуће контејнере и редовним одвозом на комуналну депонију.
3.3.   Мјере за спречавање и смањење чврстог отпада
· Отпад који настаје на локацији предузећа прикупљати и раздвајати на мјесту настанка у складу са Планом управљања отпадом и Правилником о категоријама, испитивању и класификацији отпада („Службени гласник Републике Српске“, брoj 19/15 и 79/18).
· Отпад прикупљати и класификовати према Каталогу отпада и збрињавати са овлаштеним институцијама.
· Водити евиденцију о датуму, количини и врсти отпада на мијесту сакупљања (настанка).
· Контејнери/бурад за складиштење свих врста отпада на локацији морају бити јасно означени типом и нивоом опасности, и морају бити смјештени на бетонске/асфалтне подлоге, лако приступачне за прање и чишћење и пражњење.

· Комунални отпад који настаје у пословању погона (отпад од исхране радника, амбалажа млијека, сокова и других напитака, остала амбалажа прехамбрених производа итд.) сакупљати у контејнер који треба празнити од стране комуналног предузећа.

· Отпад везан за прераду меса пужева, који спада у нејестиви дио меса (унутрашњи органи пужа) засебно сакупљати у судове и испоручивати купцима као високо квалитетну храну за свиње.
· Оштећене и не одговарајуће шкољке пужева, калцијум карбонат (CaCO3), третирати као комунални отпад.  
· Најлон, пластику и картон од паковања пужева засебно скупљати и продавати као секундарну сировину.
· Муљ из сепаратора предавати овлаштеним предузећима.
· Обезбиједити довољне количине апсорбента у случају излијевања нафте и нафтних деривата и употребљени апсорбент одложити као опасни отпад.
· Обезбиједити посебно метално буре за евентуално настали опасни отпад.
· Склопити Уговоре за преузимање, транспорт и коначно збрињавање продукованих врста отпада (опасан и неопасан) са фирмама овлаштеним за збрињавање наведених врста отпада. 

· Не смије се вршити неправилно одлагање било какве врсте отпадних материја на локацији предметног погона.

· Поштовати мјере и активности дефинисане Планом управљања отпадом уз обавезно вођење евиденције продукованих врста отпада. 

· Адекватном организацијом процеса рада спречити настајање и расипање свих врста отпада.

· План за управљање отпадом мора бити у складу са Законом о управљању отпадом („Службени гласник Републике Српске", број: 111/13, 106/15, 16/18, 70/20, 63/21 и 65/21). 

· План управљања отпадом треба ажурирати сваких пет година, сходно чл. 22. Закона о управљању отпадом („Службени гласник Републике Српске“, број: 111/13, 106/15, 16/18, 70/20, 63/21 и 65/21).

· Одредити лице одговорно за управљање отпадом, сходно чл. 31 Законом о управљању отпадом.
· Врсте отпада које настају у фази рада пострјења и које се морају адекватно збринути:
Табела бр.1: Врсте  отпада које се могу јавити на предметној локацији
	Шифра
	Назив отпада

	02 02
	ОТПАД ОД ПРИПРЕМЕ И ПРЕРАДЕ МЕСА, РИБЕ И ДРУГИХ НАМИРНИЦА ЖИВОТИЊСКОГ ПОРИЈЕКЛА

	02 02 01
	Талози од испирања и чишћења

	02 02 02
	Отпадно животињско ткиво

	02 03
	Отпад од припремања прераде воћа, поврћа, житарица, јестивих уља, какаа, кафе, чаја и дувана; конзервисања, производње квасца и екстраката квасца, припреме и ферментације меласе

	02 03 01
	Талози од испирања, чишћења, гуљења, центрифугирања и сепарације 

	02 03 05
	Муљеви од обраде ефлуената на мјесту њихова настанка

	13 05
	САДРЖАЈ СЕПАРАТОРА УЉА / ВОДА

	13 05 02*
	Муљеви из сепаратора уље / вода 

	15
	ОТПАДНА АМБАЛАЖА

	15 01 01
	Папирна и картонска амбалажа

	15 01 02
	Пластична амбалажа

	15 01 04
	Метална амбалажа

	15 01 06
	Мијешана амбалажа

	20
	КОМУНАЛНИ ОТПАД ( ОТПАД ИЗ ДОМАЋИНСТВА И СЛИЧНИ ОТПАД ИЗ ИНДУСТРИЈСКИХ И ЗАНАТСКИХ ПОГОНА И ИЗ УСТАНОВА ) УКЉУЧУЈУЋИ ОДВОЈЕНО ПРИКУПЉЕЊЕ САСТОЈКЕ

	20 01 08
	Биоразградиви отпад из кухиња и кантина

	20 01 21*
	Флуоросцентне цијеви и остали отпад који садржи живу 

	20 01 23*
	Одбачена опрема која садржи флуоро – хлороугљикводонике 

	20 03 04
	Муљеви из септичких јама 


       Напомена: Опасни отпад у Каталогу отпада има ознаку звјездице (*)

             3.3.4.   Мјере заштите у случају инцидентних ситуација

У случају пожара потребно је предузети сљедеће мјере:

· Потребно је извршити евакуацију објекта и мобилисање снага и средстава,
· Приступити гашењу пожара средствима за гашење, 

· Активирати ватрогасне јединице,
· Обезбједити несметан приступ објектима (за ватрогасну службу и сл.),
· Извршити потпуну санацију евентуално настале штете у што краћем временском року,
вршити спашавање људи и материјалних добара
            3.3.5.   Мјере након затварања постројења
· Извршити физичко уклањање постројења и објекта на локацији. 

· Извршити рекултивацију терена и предметни локалитет довести у првобитно стање у складу са посебним пројектом о рекултивацији. 

· Извршити озелењавање кориштених површина на локацији засијавањем или засађивањем одговарајућих биљних врста. 

· Уклонити сав отпад који је настао приликом рушења и збринути га на прописан начин. 

         3.4. Инвеститор, „Студен-пром” д.о.о. Зворник, обавезан је да се придржава и осталих мјера заштите животне средине предвиђених у Доказима уз захтјев за издавање еколошке дозволе за предметни објекат.
4. Приликом рада постројења несмију се прекорачити граничне вриједности за загађујуће материје и то:

          4.1.   Бука ван локације предметног објекта несмије да прелази дозвољени ниво буке  који је прописан Правилником о граничним вриједностима интензитета звука („Службени гласник Републике Српске“, број 02/23). Предметни објекат налази у петој зони. Дозвољени нивои вањске буке дати су у сљедећој табели. 

Табела бр. 2: Граничне вриједности индикатора буке на отвореном и у затвореном простору
	ЗОНА
	НАМЈЕНА ПРОСТОРА
	Највиши допуштени мјеродавни ниво буке

LReaqT /dB (A)

	
	
	Lday
	Levening
	Lnight
	Lden

	1.
	Подручја намијењена за одмор, лијечење и опоравак, тиха подручја изван насељеног подручја, укључујући и све категорије заштићених подручја у Републици Српској (национални парк, строги резерват природе, посебни резерват природе, споменик природе, заштићено станиште, заштићени природни пејзаж, заштићени културни пејзаж, парк природе, парк шума, објекат обликоване природе и споменик парковске архитектуре)
	50
	45
	40
	50

	2.
	Искључиво стамбена подручја или тиха подручја унутар насељеног подручја (предшколске и школске зоне)
	55
	55
	40
	56

	3.
	Подручја мјешовите намјене, односно подручја већински стамбене намјене
	55
	55
	45
	57

	4.
	Подручја мјешовите намјене, односно подручја већински пословне намјене (пословно – стамбена подручја, трговачко – стамбена подручја) и подручја непосредно уз магистралне и главне градске саобраћајнице
	65
	65
	50
	66

	5.
	Подручја искључиво занатске, услужно – трговачке, спортско – рекреационе и угоститељско – туристичке намјене
	65
	65
	55
	67

	6.
	Индустријска, складишна и сервисна подручја и транспортни терминали
	На граници ове зоне бука не смије прелазити граничну вриједност у зони са којом се граничи


Зоне намјене простора из табеле одређују се на темељу докумената просторног уређења и Закона о заштити природе („Службени гласник Републике Српске“ број: 20/14). 

  4.2.   Граничне вриједности отпадних вода које се испуштају у крајњи рецепијент морају да буду у складу са Правилником о условима за испуштање отпадних вода у површинске воде („Службени гласник Републике Српске“ бр. 44/01): 

Табела бр. 3: Граничне вриједности за квалитет воде у складу са Правилником о условима за испуштање отпадних вода у површинске воде („Службени гласник Републике Српске“ бр. 44/01):

	ПАРАМЕТАР
	ЈЕДИНИЦА МЈЕРЕ
	ГРАНИЧНА ВРИЈЕДНОСТ

	Температура воде
	°C
	30

	pH
	jedinice pH
	6,5-9,0

	Алкалитет
	g.CaCO3/m3
	-

	Електропроводљивост
	µS/cm
	-

	Остатак испарења на 105◦ С
	g/m3
	35

	Остатак - нефилтрабилни
	g/m3
	-

	Остатак - филтрабилни
	g/m3
	-

	Суспендоване материје по Imhoff-u
	mL taloga/L
	0,5

	Растворени кисеоник
	gO2/m3l

% zasićenja
	-

	БПК5
	g/m3
	25

	ХПК
	g/m3
	125

	Амонијачни азот
	g/m3
	10

	Амонијак
	g/m3
	-

	Нитритни азот
	g/m3
	1

	Нитратни азот
	g/m3
	10

	Укупни азот 
	g/m3
	15

	Укупни фосфор
	g/m3
	3

	Масти уља
	g/m3
	500

	Гвожђе
	g/m3
	2000

	Кадмијум
	g/m3
	10

	Манган
	g/m3
	500

	Никл
	g/m3
	10

	Олово
	g/m3
	10

	Укупни хром
	g/m3
	100

	Цинк
	g/m3
	1000


         4.3. Вриједности квалитета ваздуха са локације предметног погона морају бити усклађене са прописаним граничним вриједностима параметара ваздуха дефинисаним Уредбом о вриједностима квалитета ваздуха („Службени гласник РС“, број: 124/12). Потребно је вршити мјерење концентрације оксида сумпора, оксида азота, оксида угљеника, укупно лебдећих честица и озона. 

	Период узимања

Средње вриједности мјерења
	Гранична вриједност
	Граница толеранције
	Толерантна

вриједност

	Сумпор – диоксид SO2
	
	
	

	Један сат
	350 µg/m3 не смије се прекорачити више од 24 пута у једној календарској години
	150 µg/m3
( 43 % од граничне вриједности ) 1.јануар 2013,године,с тим да се граница толеранције од 1.Јануара 2015год, и сваких 12 мјесеци након тога смањује на једнаке годишње постотке да би се до 1.јануара 2021,достигло 0 %


	500 µg/m3

	Један дан
	125 µg/m3, не смије се прекорачити више од три пута у једној календарској години
	125 µg/m3

	календарска година
	50µg/m3
	
	50 µg/m3

	Азот - диоксид NO2
	
	
	

	Један сат
	150 µg/m3
не смије се прекорачити више од 18 пута у једној календарској години
	75 µg/m3 ,( 50 % од граничне вриједности ) 1.Јануара 2013,с тим да се граница толеранције од 1.Јануара 2015 године и сваких 12 мјесеци након тога смањује на једнаке годишње постотке ,да би се до 1. Јануара 2021,године достигло 0 %
	225 µg/m3

	Један дан
	85 µg/m3
	40 µg/m3( 47 % од граничне вриједности) 1.Јануар 2013,с тим да се граница толеранције од 1.Јануара 2015 године и сваких 12 мјесеци након тока смањује на једнаке годишње постотке ,да би се до 1.јануара 2021,године достигло 0%
	125 µg/m3

	Календарска година
	40 µg/m3
	20 µg/m3 (50% од граничне вриједности)1.Јануара 2015 године и сваких 12 мјесеци након тога смањује на једнаке годишње постотке .да би се до 1.Јануара 2021,годишње достигло 0%
	60 µg/m3

	Суспендоване честице (МР10)

	Један дан
	50 µg/m3 не смије се прекорачити више од 35 пута у једној календарској години
	25 µg/m3 (50% од граничне вриједности)1.Јануара 2015 године и сваких 12 мјесеци након тога смањује на једнаке годишње постотке .да би се до 1.Јануара 2021,годишње достигло 0%
	75 µg/m3

	Календарска година
	40 µg/m3
	5 µg/m3 (20% од граничне вриједности) 1.Јануар 2013, с тим да се граница толеранције од 1 .јануара 2015 године и сваких 12 мјесеци након тога смањује на једнаке годишње постотке, да би се до 1.јануара 2021,год, достигло 0%
	48 µg/m3

	Суспендоване честице (МР2.5)Стадијум 1

	Календарска година 
	25 µg/m3
	5 µg/m3 ( 20% од граничне вриједности )31.децембра 2013 
	30 µg/m3

	Суспендоване честице (РМ2.5)Стадијум 2

	Календарска година
	20 µg/m3
	
	20 µg/m3


	Угљен - моноксид (СО)

	Максимална дневна осмочасовна вриједност
	10 µg/m3
	6 µg/m3 (60% од граничне вриједности) 1,Јануар 2013,ц тим да се граница толеранције од 1.Јануара 2015 године и 12 мјесеци након тога смањује на једнаке годишње постотке ,да би се до 1. Јануара 2021, године достигло 0%
	16 µg/m3

	Један дан
	5 µg/m3
	5 µg/m3 (100% од граничне вриједности) 1.јануар 2013, с тим да се граница толеранције од 1.Јануара 2015 и сваких 12 мјесеци након тога смањује на једнаке постотке ,да би до 1.Јануара 2021,године достигло 0%
	10 µg/m3

	Календарска година
	3 µg/m3
	
	3 µg/m3

	Циљна вриједност за приземни озон (О3)

	Циљ
	Период рачунања просечне вриједности
	Циљна вриједност

	Заштита здравља људи
	Максимална дневна осмочасовна средња вриједност
	120 µg/m3 се несмије прекорачити у више од 25 дана по календарској годину у току три године мјерења

	Заштита вегетације
	Од маја до јула
	Вриједност АОТ40 (израчунати из једночасовних вриједности) 18000 µg/m3 по часу у току 5 год. мјерења


     4.4.   Анализу земљишта је потребно урадити у случају акцидентних ситуација просипања уља и мазива, или осталих опасних материја, односно по налогу еколошког инспектора. Треба вршити визуелно надгледање земљаних површина на читавој локацији предметног објекта и то што редовније, минимум једном у мјесецу, те послије сваке временске неприлике. 
5. Мониторинг

           5.1.  Одговорно лице „Студен-пром” д.о.о. Зворник дужно је спроводити мониторинг загађујућих материја у периоду важења еколошке дозволе како је прописано у табели:
Табела број 7: План мониторинга
	Предмет мониторинга
	Параметар који се осматра
	Мјесто вршења мониторинга
	Вријеме и  начин вршења монитори-нга,
	Разлог због чега се врши- мониторинг одређеног параметра
	Одгово-рност

	Квалитет

воде
	Физичко- хемијске и биолошке параметре (основни показатељи квалитета воде)
	Улаз отпадне воде у главни колектор и  улаз отпадне воде у водоток Хоче
	Једном  у току календарске године по један узорак 
	Одређивање утицаја ефлуента на реципијент;

пројектовње система за третман отпадне воде. 
	Извођач/ фирма

специјализована

за мониторинг

вода;

Надзор/

инвеститор

	Квалитет ваздуха
	Извршити анализе према Правилнику о граничним вриједностима квалитета ваздуха 
	На локацији погона
	Једном у току календарске године по један узорак
	Присуство земног гаса, котловнице, прашине и издувних гасова из транспортних средстава
	Извођач/ фирма

специјализована

за мониторинг

ваздуха;

Надзор/

инвеститор

	Бука 
	Мјерење укупног нивоа буке  
	На локацији погона
	Једном у току календарске године 
	Провјера усклађености са правилником
	Извођач/ 

специјализована фирма

Надзор/

инвеститор

	Квалитет земљишта
	Квалитативни и квантитативни мониторинг контаминираности земљишта
	На локацији погона
	у случају акцидентних ситуација потребно је извршити детаљне анализе земљишта
	Акцидентна ситуација, детаљне анализе земљишта
	Извођач/ 

специјализована фирма

Надзор/

инвеститор


6. Мониторинг обавља овлашћено правно лице а о резултатима мониторинга одговорно лице обавјештава надлежни орган у поступку обнављања и ревизије еколошке дозволе. 

7.  Чланом 102. Закона о заштити животне средине („Службени гласник РС“, број: 71/12, 79/15 и 70/20) прописана је обавеза вођења Регистара постројења и загађивача.

7.1. Одговорно лице постројења дужно је поступати у складу са Правилником о регистру испуштања и преноса загађујућих материја из постројења („Службени гласник РС“, број 55/23) и о томе извјештавати Републички хидрометеоролошки завод Републике Српске, једном годишње.
8.  Уколико дође до значајнијих промјена у раду, случајне или непредвиђене незгоде или акцидентне ситуације која може значајно утицати на животну средину, инвеститор је дужан обавјестити Одјељење за стамбено комуналне послове и послове саобраћаја и инспектора за екологију.

 9. Одјељење за стамбено-комуналне послове и послове саобраћаја Градске управе Града Зворник врши сваких пет година ревизију издатих еколошких дозвола на захтјев странке, обнавља дозволу и по потреби мијења услове из дозволе а све у складу са Правилником о поступку ревизије и обнављања еколошких дозвола („Службени гласник РС“ број: 28/13 и 104/17).
10.   Да би се заштитила животна средина, то јест вода, ваздух и земљиште инвеститор је у обавези да испуни предвиђене мјере заштите прописане и другим сагласностима, као и у Доказима уз захтјев за издавање еколошке дозволе.

11.  Уколико одговорно лице постројења, током трајања важења ове дозволе планира промјену природе или функционисања постројења или проширење постројења које може утицати на животну средину, дужно је да о томе обавјести орган надлежан за издавање еколошке дозволе писаном обавијешћу, у складу са чл. 96. Закона о заштити животне средине.
          12. Сваку од промјена потребно је документовати преко овлаштених субјеката (институција које се баве заштитом радне и животне средине). 

          13.  Ово рјешење се издаје на период од 5 (пет) година а што је у складу са чл. 90. став 7. Закона о заштити животне средине („Службени гласник РС“, број: 71/12, 79/15 и 70/20). 

          14.  Обнављање еколошке дозволе врши се на захтјев одговорног лица, који се подноси надлежном органу најкасније три мјесеца прије истека рока, уз који се прилажу докази који су потребни у сврху обнављања и ревизије услова из наведене дозволе (чл. 94. Закона о заштити животне средине и чл. 5. Правилника о поступку ревизије и обнављања еколошких дозвола („Службени гласник РС“, број: 28/13 и 104/17)).

           15.  Ово Рјешење ће бити објављено на интернет страници Града Зворник у складу са чл. 94. Закона о заштити животне средине.

О Б Р А З Л О Ж Е Њ Е
Дана 13.02.2026.године инвеститор, „Студен-пром” д.о.о. Зворник, поднео је Одјељењу за стамбено комуналне послове и послове саобраћаја захтјев за обнављање и ревизију еколошке дозволе за погон за примарну прераду меса пужева, воћа и поврћа, који се налази у насељу Каракај број 102 А, град Зворник, на грађевинским парцелама означеним као к.п. број: 7319/1, 7320/1, 7320/2, 7320/4, 7323/1, 7323/4, 7324, 7325/1, 7325/3 и 7325/4 К.О. Зворник.

На захтјев овог органа одговорно лице  „СТУДЕН - ПРОМ” Д.О.О. Зворник извршило је употпуну потребне документације уз захтјев у законском року и исту је доставило дана 18.03.2026.године.
Уз захтјев су достављени следећи прилози:
1. Еколошка дозвола која се обнавља, број: 05-511-24/2021 од 26.05.2021.год.

2. Еколошки мониторинг за 2021.,2022.,2023., 2024. и 2025.годину.
3. Записник инспектора за заштиту животне средине, број: 09-511-01-08/2026 од 10.02.2026.год.
4. Овјерена изјава одговорног лица на основу члана 5. тачка 4. под в. „Правилника о поступку ревизије и обнављања еколошких дозвола“ („Службени гласник РС“ бр. 28/13 и 104/17), од 12.02.2026. године.
5. Доказ о уплати административне таксе.
6. Рјешење о регистрацији, Окружни привредни суд у Бијељини, број: 059-0-Reg-15-000 444 од 03.06.2015.године.
7. План управљања отпадом, „SISTEM QUALITA'S“ д.о.о. Пале, број протокола: 03-129/26 од 13.03.2026.год.
         Из извјештаја о извршеним мјерењима ваздуха може се утврдити да је мониториг вршен на начин утврђен еколошком дозволом и да су испитивани параметри полутаната у ваздуху у дозвољеним границама према важећим прописима – у складу са Уредбом о вриједностима квалитета ваздуха („Службени гласник Републике Српске“ број 124/12) а граничне вриједности испитиваних параметара за буку су у складу са важећим Правилником о граничним вриједностима интензитета звука („Службени гласник Републике Српске“, број 02/23), док су резултати анализе параметара отпадних вода испод МДК вриједности прописани Правилником о условима за испуштање отпадних вода у површинске воде („Службени гласник РС“, број: 44/01).

        Инспектор је у приложеном Записнику о извршеном инспекцијском прегледу констатовао да су му предочени извјештаји о мјерњима те да су вриједности свих контролисаних параметара испод МДК вриједности  и наложио покретање поступка ревизије код надлежних органа.  

         Одговорно лице постројења приложеном Изјавом констатује да до дана подношења Захтјева за обнављање еколошке дозволе није дошло до значајнијих промјена услова који се односе на постројење и активности, основне и помоћне сировине, коришћење енергије, извор емисија и локацију на којој се постројење налази.
         Достављени План управљања отпадом је урађен у марту 2026.год. године, у складу са чл. 22. Закона о управљању отпадом („Службени гласник Републике Српске", број: 111/13, 106/15, 16/18, 63/21 и 65/21).
Разматрајући захтјев и достављену документацију овај орган је установио да је у поступку обнове рјешења неопходно извршити измјену услова из еколошке дозволе, који се односе на конкретизовање мјера заштите животне средине по сегментима и у цјелини и мониторинг, што је учињено у поступку обнове предметног рјешења.
Цијенећи да су испуњени услови из члана 94. Закона о заштити животне средине („Службени гласник РС“, број: 71/12, 79/15 и 70/20) и члана 5. Правилника о поступку ревизије и обнављања еколошких дозвола („Службени гласник РС“, број 28/13 и 104/17), одлучено је као у диспозитиву рјешења.
Градска административна такса је наплаћена у износу од 40,00 КМ и наплаћена је по тарифном броју 10. Одлуке о административним таксама Града Зворника („Службени гласник Града Зворника“, број 3/16 и 8/21).

Против овог рјешења допуштена је жалба Министарству за просторно уређење, грађевинарство и екологију Републике Српске, у року од 15 дана од дана достављања рјешења.
Жалба се предаје путем овог органа писмено или усмено на записник, а таксира се са 10,00 КМ републичке административне таксе, по тарифном броју 2. Закона о административним таксама („Службени гласник РС“, број: 100/11, 103/11, 67/13 и 123/20).
        Обрадила
        Сања Бјековић

Контролисао 



        


НАЧЕЛНИК ОДЈЕЉЕЊA
шеф одсјека                                                                                          Бојан Стевановић

- подносиоцу захтјева                                                               

- еколошком инспектору

- архива

- евиденцији

